প্রেমিকের সঙ্গে পালাল স্ত্রী, চার সন্তানকে নিয়ে চরম সিদ্ধান্ত স্বামীর!

ওয়েব ডেস্ক : স্বামী ও চার সন্তানকে ছেড়ে প্রেমিকের সঙ্গে পালাল স্ত্রী। এই ঘটনায় হতাশায় চার সন্তানকে নিয়ে নদীতে ঝাঁপ দিল স্বামী। শনিবার এমনই এক চাঞ্চল্যকর ঘটনা ঘটল উত্তরপ্রদেশের (Uttarpradesh) শামলিতে। জানা যাচ্ছে, এখনও তাঁদের খোজ পাওয়া যায়নি।

সূত্রের খবর, ১৫ বছর আগে খুশনুমা নামে এক মহিলার সঙ্গে বিবাহ হয়েছিল সলমন নামে এক যুবকের। দাবি গত শুক্রবার স্বামীর সঙ্গে আশান্তি বাড়ার পরেই নিজের প্রেমিকের সঙ্গে পালিয়ে যান ওই মহিলা। সেই হতাশা থেকেই সলমন চার সন্তানকে নিয়ে নদীতে (River) ঝাঁপ দেন বলে খবর।

আরও খবর : ২২ নভেম্বরের আগেই বিহার ভোট, জানাল নির্বাচন কমিশন

জানা গিয়েছে, যমুনা নদীতে ঝাঁপ দেওয়ার আগে একটি ভিডিও রেকর্ড করেন সলমন। তাঁর এই পরিণতির জন্য তিনি তাঁর স্ত্রী খুশনমাকেই দায়ী করেছেন। আর সেই ভিডিয়ো তিনি নিজের বোন গুলিস্তাকে পাঠান। এই ঘটনা সোশাল মিডিয়ায় ঝড় তুলেছে। এই ঘটনার পর পুলিশের দ্বারস্থ হয়েছেন সলমনের বোন।

দাদার পরিণতির জন্য তিনি খুশনুমা ও তাঁর প্রেমিকের বিরুদ্ধে অভিযোগ দায়ের করেছেন। তাঁদের খোঁজে ইতিমধ্যে তল্লাশি শুরু করেছে পুলিশ (Police)। সূত্রের খবর, সলমন ১২ বছরের মেহেক, পাঁচ বছরের শিফা, তিন বছরের আমান এবং আট মাসের ইনাইশাকে নিয়ে নদীতে ঝাঁপ দেন। তাঁদের দেহ এখনও পাওয়া যায়নি বলে খবর।